**Z A P I S N I K**

sa 11. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 21. srpnja 2022. godine s početkom u 14,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Zlatko Potočki
4. Tomislav Panenić,
5. Branislav Mišljenović
6. Antun Lukić,
7. Dejan Ljikar
8. Mijo Horvatović
9. Mihael Sabadoš
10. Robert Mesaroš

**Osim članova Općinskog vijeća, sjednici su nazočni:**

1. Milan Grubač - općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO

Predsjednik Općinskog vijeća pozdravlja članove vijeća i sve ostale nazočne, utvrđuje da postoji kvorum za održavanje sjednice (nazočno 10 vijećnika od 10 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa 10. sjednice Općinskog vijeća Općine Tompojevci, održane dana 20. lipnja 2022. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 10 glasova ZA usvojilo Zapisnik.

Nakon usvajanja Zapisnika predsjednik Općinskog vijeća predlaže točke dnevnog reda

1. Prijedlog Odluke o davanju suglasnosti za provedbu ulaganja „*Postavljanje dječjeg igrališta u Čakovcima“* ( na kč. br. 665/1, k.o. Čakovci).

Dnevni red jednoglasno prihvaćen ( 10 glasova „ZA“).

**Točka 1.**

Prijedlog Odluke o davanju suglasnosti za provedbu ulaganja „*Postavljanje dječjeg igrališta u Čakovcima“* (na kč. br. 665/1, k.o. Čakovci)

Pr**e**dsjednik Općinskog vijeća daje riječ općinskom načelniku, izvjestitelju ove točke.

*Općinski načelnik* je upoznao vijećnike s prijedlogom i prijavom projekta *Postavljanje dječjeg igrališta u Čakovcima* na 7. LAG Natječaj iz Lokalne razvojne strategije LAG-a Srijem 2014.-2020. za tip operacije 7.4. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu, a koji je sukladan tipu operacije 7.4.1. iz Programa ruralnog razvoja RH 2014.-2020., objavljen na web stranici LAG Srijem dana 04.07.2022. godine.

Općinsko vijeće je bez rasprave, jednoglasno sa 10 glasova „ZA“ donijelo

**Odluku o davanju suglasnosti za provedbu ulaganja „*Postavljanje dječjeg igrališta u Čakovcima“* (na kč. br. 665/1, k.o. Čakovci)**

PITANJA I PRIJEDLOZI:

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

Pitanja nije bilo.

KLASA: 021-05/21-01/15

URBROJ: 2196-26-02-22-20

Sjednica završila sa radom u 14,15 sati.

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac